Document ID: 31999R1405

NEUVOSTON ASETUS (EY) N:o 1405/1999,
annettu 24 päivänä kesäkuuta 1999,
siemenalan yhtenäisestä markkinajärjestelystä annetun asetuksen (ETY) N:o 2358/71 muuttamisesta ja siemenalalla myönnettävän tuen määrän vahvistamisesta markkinointivuosiksi 2000/2001 ja 2001/2002
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon asetuksen (ETY) N:o 2358/71(1) ja erityisesti sen 3 artiklan 3 ja 4 kohdan,
ottaa huomioon komission ehdotuksen(2),
ottaa huomioon Euroopan parlamentin lausunnon(3),
ottaa huomioon talous- ja sosiaalikomitean lausunnon(4),
sekä katsoo seuraavaa:
(1) asetuksen (ETY) N:o 2358/71 liitteessä mainitaan Oryza sativa L. -lajin japonica- ja indica-tyypin lajikkeet tuotteina, joille voidaan myöntää perussiementen tai varmennettujen siementen tuotantoon tarkoitettua tukea; kyseisten kahden lajikkeen välinen ero on luonteeltaan geneettinen ja perustuu elintarviketieteellisiin analyyseihin; kyseiset analyysit ovat monimutkaisia eikä tiettyjen markkinoille tulleiden lajikkeiden geneettistä luonnetta ole helppoa tunnistaa japonica- ja indica -tyypeiksi; tämän vuoksi kyseistä liitettä olisi muutettava siten, että Oryza sativa L. erotetaan ainoastaan morfologisesti,
(2) asetuksen (ETY) N:o 2358/71 liitteessä mainitaan Cannabis sativa L. (yksikotinen) tuotteena, jolle voidaan myöntaiä perussiementen tai varmennettujen siementen tuotantoon tarkoitettua tukea; tietyt kaksikotiset Cannabis sativa L. -lajikkeet ovat nykyään tetrahydrokannabinolihitoisuuden (THC) osalta verrattavissa yksikotisiin; neuvosto on säätänyt pellavan ja hampun tuen myöntämistä koskevista yleisistä säännöistä 22 päivänä maaliskuuta 1971 annetun neuvoston asetuksen (ETY) N:o 619/71(5) 3 artiklan 1 kohdassa, että tuotantotukea annetaan ainoastaan hampulle, Joka on korjattu siementen muodostumisen jälkeen ja tuotettu pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(6) 12 artiklassa säädettyä menettelyä noudattaen laadittavassa luettelossa mainittujen lajikkeiden varmennetuista siemenistä; neuvosto on tarkentanut markkinointivuosien 1998/1999-2000/2001 hampun tuotantotuen myöntämisen osalta, että kyseisessä luettelossa ovat ainoastaan ne lajikkeet, joiden THC-pitoisuus on enintään 0,3 prosenttia ja myöhempien markkinointivuosien osalta enintään 0,2 prosenttia: tämän vuoksi asetuksen (ETY) N:o 2358/71 liitettä olisi muutettava siten, että siinä viitataan Cannabis sativa L.:n osalta lajikkeisiin, joiden tetrahydrokannabinolipitoisuus on enintään 0,3 prosenttia markkinointivuonna 2000/2001 ja enintään 0,2 prosenttia myöhempinä markkinointivuosina, ja vahvistettava kyseiset lajikkeet asetuksen (ETY) N:o 2358/71 11 artiklassa säädettyä menettelyä noudattaen,
(3) asetuksen (ETY) N:o 2358/71 liitteessä mainitaan Lolium perenne L. -lajin hyvin talvenkestävät, myöhäiset tai keskimyöhäiset, uudet lajikkeet ja muut, sekä heikosti talvenkestävät, keskimyöhäiset, keskiaikaiset tai aikaiset lajikkeet; mainittujen lajikkeiden hinnat ulkomarkkinoilla eivät enää edellytä kyseistä erottelua ja tämän vuoksi mainittu liite olisi muutettava siten, ettei Lolium perenne L. -lajikkeita erotella; olisi kuitenkin pidettävä markkinointivuosien 2000/2001 ja 2001/2002 osalta väliaikaisesti voimassa tämä erottelu, siltä osin kuin on kyse yhteisössä sovellettavien tukien määrien vahvistamisesta, sekä näiden tukien välinen ero,
(4) yhteisön markkinatilanteen ja sen ennustettavissa olevan kehityksen perusteella tuottajille ei voida varmistaa asetuksen (ETY) N:o 2358/71 liitteessä esitettyjen ja markkinointivuosina 2000/2001 ja 2001/2002 kaupan pidettävien siementen osalta kohtuullisia tuloja; osa tuotantokustannuksista olisi korvattava myöntämallä tukea,
(5) asetuksen (ETY) N:o 2358/71 3 artiklan 2 kohdassa säädetään, että tuen määrä on vahvistettava ottaen huomioon tasapainon takaaminen yhteisössä tarpeellisen tuotantomäärän ja tämän tuotannon myyntimahdollisuuksien välillä sekä näiden tuotteiden hinnat ulkomarkkinoilla, ja
(6) mainittujen vaatimusten soveltamisen johdosta markkinointivuosina 2000/2001 ja 2001/2002 sovellettavat tuet vahvistetaan liitteessä II esitetyille tasoille,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2358/71 3 artiklaan kohta seuraavasti: "6. Ne Cannabis sativa L.:n lajikkeet, joille voidaan antaa tässä artiklassa säädettyä tukea, vahvistetaan 11 artiklassa säädettyä menettelyä noudattaen."
2 artikla
Korvataan asetuksen (ETY) N:o 2358/71 liite tämän asetuksen liitteenä I.
3 artikla
Asetuksen (ETY) N:o 2358/71 3 artiklassa tarkoitetut, siemenalalla markkinointivuosiksi 2000/2001 ja 2001/2002 myönnettävät tuet vahvistetaan tämän asetuksen liitteessä II.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 24 päivänä kesäkuuta 1999.

Labels: 3
6